Viborger Samler, 1831-07-26
Den 14de Juli, Aarsdagen af Bastillens Bestor, melse, er ikke gaaet af uden Uroligheder. Uagtet de af Præfecten for Seinedepartementet og Politiepræfecten udstædte Proclamationer, uagtet selv de liberale Blades Opfordring til Orden, havde Julikjæmperne i et Møde den 12te, i hvilket Generalerne Dubourg og Dufour vare tilstede, eenstemmigen vedtaget, den 14de at overvære Opplantningen af et Frihedstræe paa Bastillepladsen. Heftige Placater vare overalt opslagne og Alt gjort for at opflamme Mængden. Grevepladsen, Bastillepladsen og Placde la Concorde vare de til Frihedstræernes Op plantning bestemte Steder. J Spidsen for Republicanerne befandt sig Hr. Evariste Gallois, der nylig var sagsogt men frikiendt for en ved en Gjæstebud med Trudsler mod Kongen udbragt Skaal. Da de rykkede frem fra deres Forsamlingsteder, fandt de alle tre Pladser besatte, de 2 Første af National- garde og den Sidste af Linietropper. De begav og derfor til Forstaden St. Antoine, hvor en ung Mand iblandt dem fra en Balcon opfordrede Jndbyggerne til et Vivat for Republiken. Men angrebne fra den ene Side af Linietropper og fra den anden af Forstadens Jndvaanere, bleve de snart sprængte; deres Taler blev bragt til Politiepræfecten. Paa Concordiapladsen vilde en anden Hob opplante et Friheds træe; Mairen, der modsatte sig, blev kastet overende; men nu rykkede 4000 Md. frem med fældede Bayonnetter; et ungt Menneske, der havde sat Mairen et Par Pistoler paa Brystet, blev stødt ned, Resten adsplittet og Træet kastet i Seine. Roligheden blev nu ikke videre forstyrret. Den største Deel af de unge Mennesker vare velklædte og nogle af Fængslingerne ere af Vigtighed. Man har fundet Placater og Proclamationer, der nedkastedes fra Tagene. Linietropperne og Nationalgarden handlede overalt med broderlig Enighed, og Demagogerne maae nu selv indsee deres Afmagt. Veste a la Robespierre, Andre med Lilier, Schweitsere med saakaldte Patrioter under Armen, gamle Carlister, anførte af unge Republikanere: Alt dette forraader en forunderlig Sammenblanding. General Dubourg er arresteret, efter Joum. des De hals Angivelse i Nærheden af Odcon (hvor et Frihedstræe var plantet) men efter hans egen Berigtigelse, i hans Sing den 14de Juli Kl. 5 om Morgenen. Oppositionsbladene yttre sig med megen Forbittrelse angaaende det Forefaldne. Jfølge Journal du Com mende bleve især Studenterne mishandlede af Haandværkerne, hvem man havde indbildt, at Hine vare Skyld i alle Forretningers Standsning. Nationeyttrer sig med Harme over Uddelingen af Penge til den arbeidende Classe; Enkelte havde erholdt tre France, for at overfalde de Studenter, der bare Julibaandet. Dette Blad tilbyder at bevise denne sin Beskyldning. Tribune paastaaer, at Hoben paa Revolutionspladsen var aldeles brode fri, men derimod overgik Nationalgadens og især de orleanske Husarers (Kronprindsens Regiment) volsomme Fremgangsmaade enhver Beskrivelse. Drenge og værgeløse Mennesker vare slagne til Blods af dem, og man havde stukket efter Hine med Bayonnetterne. Le Revolution, hvis beskyldninger sandsynligviis ere endnu haardere, er borttagen paa Posten. LeTribune er sat under Tiltale for Bagvaskelser mod Marschal Soult og Hr. Perier; den glæder sig ved, ved denne Leilighed at kunne bringe Ting for Dagens Lys der endnu strække sig til høiere Steder end til Ministeriet. Af hvilken Beskaffenhed disse Hentydninger ere, viser sig af den Omstændighed, at Dronningens Cabinetssecretair, Hr. Ondard, næsten i alle parisiske Tidender har erklæret den i hine Blade gjorte Paastand, at der existerede en Correspondence mellem Palais=Royal og Holyrood, der gik igjennem Dronningen umonier Biskop Guillon, for en taabelig Løgn. - Calais befæstes.